**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. november 30-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 167/2023.(IX.28.) határozata útépítési együttműködésről szóló önkormányzati rendelet előkészítéséről**

Balatonberény község Önkormányzat Képviselő-testülete az előterjesztésben foglaltakat megismerte, megtárgyalta és felkéri a jegyzőt, hogy a november havi soros ülésre az útépítési együttműködésről szóló önkormányzati rendeletet készítse elő.

Határidő: 2023. november havi soros ülés

Felelős: Mestyán Valéria címzetes főjegyző

**Az útépítési együttműködésről szóló önkormányzati rendelet megvitatása a november havi soros ülés napirendjét képezi.**

**Balatonberény Község Önkormányzata Képviselő-testületének 174/2023.(X.26.) határozata a napirend elfogadásáról**

Balatonberény Község Önkormányzat Képviselő-testülete a 2023. október 26-i nyilvános ülésének napirendjét az alábbiak szerint állapítja meg:

1. **II. Kerület Utánpótlás Futball Club bérleti szerződés módosítása iránti kérelme**

Előadó: Druskoczi Tünde polgármester

1. **Tájékoztató az üdülési szezonban elvégzett munkáról, a községi strand fejlesztési elképzeléseinek megvitatása**

Előadó: Véghelyi Róbert ügyvezető

1. **Döntés a 65. év feletti balatonberényi lakosok 2023. évi egyszeri támogatásáról**

Előadó: Druskoczi Tünde polgármester

1. **Helyi adókról szóló önkormányzati rendelet felülvizsgálata I.forduló**

Előadó: Mestyán Valéria címzetes főjegyző

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

1. **Vízparti állami tulajdonú ingatlanok ingyenes önkormányzati tulajdonba vételéről szóló 151/2023.(VIII.10.) képviselő-testületi határozat módosítása**

Előadó: Druskoczi Tünde polgármester

1. **Egyebek**

Felelős: Druskóczi Tünde polgármester

Határidő: 2023.10.26.

**Intézkedést nem igényelt.**

**Balatonberény Község Önkormányzata Képviselő-testületének 175/2023.(X.26.) határozata a II. Kerület Utánpótlás Futball Club bérleti szerződés módosítása iránti kérelméről**

1. Balatonberény Község Önkormányzat Képviselő-testülete a II. Kerület Utánpótlás Futball Club bérlő szerződés-módosítás iránti kérelmét megismerte, megtárgyalta és a kérelemben foglaltaknak helyt adva a bérlővel 2022. december 30. napján megkötött és 2023. július 13-án módosított bérleti szerződést az alábbiak szerint kívánja módosítani:

A fejlesztés pénzügyi fedezetének rendelkezésre állását a bérlőnek legkésőbb 2024. május 31. napjáig kell igazolnia az önkormányzat, mint bérlő felé a szerződésben részletezett jogkövetkezmények terhével. A bérlő a pénzügyi fedezet igazolását követően, és annak feltételével legkésőbb 2024. június 1. napján lép a bérlemény birtokába és vállalja, hogy a birtokba lépés időpontjáig a zöldterület-karbantartással kapcsolatosan felmerülő valamennyi költségeket számla ellenében megfizeti. A bérlőnek a pályázati anyagában vállalt beruházás kivitelezését legkésőbb 2024. december 31-ig kell megvalósítania, a tábor üzemeltetését legkésőbb 2025. április 1. napjával megkezdenie a szerződésben részletezett jogkövetkezmények mellett. 2024. január 1. napjától kezdődően a bérleti díj megfizetésére vonatkozó és a szerződés egyéb feltételei változatlanul hatályban maradnak.

1. A képviselő-testület felkéri a polgármestert a bérleti szerződést módosító okirat ügyvéd általi elkészíttetésére és felhatalmazza annak aláírására azzal, hogy a szerződés módosításával kapcsolatosan felmerült valamennyi költséget a bérlő köteles viselni.

Határidő: bérlő értesítésére 3 nap, szerződéskötésre 30 nap

Felelős: Druskoczi Tünde polgármester

**A megbízott ügyvéd a bérleti szerződést módosító okiratot elkészítette, az a bérlő képviselője részére megküldésre került. Az egyeztetések folyamatban vannak, a szerződés aláírása még nem történt meg.**

**Balatonberény Község Önkormányzata Képviselő-testületének 176/2023.(X.26.) határozata a Balatonberényi Nonprofit Kft.-nek a 2023. évi szezonban végzett munkájáról szóló beszámolójának elfogadásáról**

Balatonberény Község Önkormányzata Képviselő-testülete a Balatonberényi Nonprofit Kft. ügyvezetőjének a 2023. évi üdülési szezonban végzett munkájáról adott beszámolóját elfogadja.

Határidő: ügyvezető értesítése 5 nap

Felelő: Druskoczi Tünde polgármester

**A Balatonberényi Nonprofit Kft. ügyvezetőjét a döntésről értesítettük.**

**Balatonberény Község Önkormányzata Képviselő-testületének 177/2023.(X.26.) határozata a községi strand fejlesztési elképzeléseinek megvitatásáról**

Balatonberény Község Önkormányzata Képviselő-testülete a Balatonberényi Nonprofit Kft-nek a községi strand fejlesztési elképzelésire vonatkozó előterjesztését megismerte, megtárgyalta, és az alábbi döntést hozza:

1. A képviselő-testület felkéri a Balatonberényi Nonprofit kft. Kft. ügyvezetőjét, hogy az általa tervezett fejlesztéseket a Kft. költségvetéséből valósítsa meg.
2. A testület felkéri továbbá az ügyvezetőt, hogy a községi strandon lévő vízi sporteszköz kölcsönző bérletére, valamint büfékocsi telepítésére, területbérletére vonatkozóan a pályázati kiírást készítse elő.
3. A képviselő-testület az előterjesztésben részletezett további fejlesztések megvalósítását pályázati forrás nélkül, saját költségvetéséből nem támogatja.

Határidő: ügyvezető értesítésére 3 nap

Felelős: Druskoczi Tünde polgármester

**A képviselő-testület döntését kézbesítettük az ügyvezető részére.**

**Balatonberény Község Önkormányzata Képviselő-testületének 178/2023.(X.26.) határozata a 65. év feletti balatonberényi lakosok 2023. évi egyszeri támogatásáról**

Balatonberény Község Önkormányzat Képviselő-testülete az időskorú lakosok egyszeri önkormányzati támogatásáról szóló 16/2022. (X. 25.) önkormányzati rendelete alapján a Balatonberényben állandó lakhellyel rendelkező és a bejelentett állandó lakóhelyükön életvitelszerűen élő, a tárgyév december 31. napjáig 65. életévüket betöltő és 65. év feletti polgárai részére 2023. évben 5.000 Ft pénzbeli támogatást ad a 2023. évi költségvetés terhére.

Határidő: 2023. december 15.

Felelős: Druskoczi Tünde polgármester

**A támogatásról, a kifizetés helyéről és idejéről hirdetményt tettünk közzé, valamint a jogosultakat külön személy szerint is értesítettük hivatalsegéd útján. A támogatások kifizetését 2023. november 15-től megkezdtük.**

**Balatonberény Község Önkormányzata Képviselő-testületének 179/2023.(X.26.) határozata a helyi adókról szóló önkormányzati rendelet felülvizsgálatáról**

Balatonberény Község Önkormányzat Képviselő-testülete a helyi adókról szóló önkormányzati rendelet felülvizsgálatáról szóló előterjesztést és az ülésen elhangzott szóbeli javaslatot megtárgyalta és felkéri a jegyzőt, hogy a november havi ülésre szolgáltasson adatot arra vonatkozóan, hogy 2023. évben hány fő Balatonberényben életvitelszerűen elő, kommunális adót is fizető adóalany volt, aki a további balatonberényi ingatlanai után építményadót fizetett, az építményadó fizetési kötelezettség összesen mennyi ingatlant érintett, ebből összesen mennyi építményadó folyt be, és ezen adóalanyok részére kedvezmény biztosítása esetén mekkora adókiesés várható.

Határidő: 2023. november havi ülés.

Felelős: jegyző

**A képviselő-testület az építményadó kedvezményről a 2023. november 15-i rendkívüli ülése keretében tárgyalt és döntött.**

**Balatonberény Község Önkormányzata Képviselő-testületének 180/2023.(X.26.) határozata a lejárt határidejű határozatok végrehajtásáról adott jelentés, valamint a két ülés közötti fontosabb eseményekről szóló beszámoló elfogadásáról**

1. Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. október 26.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. október 26.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 181/2023.(X.26.) határozata a vízparti állami tulajdonú ingatlanok ingyenes önkormányzati tulajdonba vételéről szóló 151/2023.(VIII.10.) képviselő-testületi határozat módosításáról**

a) Balatonberény Község Önkormányzat Képviselő-testülete a Magyar Állam tulajdonát képező Balatonberény belterület **657/13,**  **657/15**, **657/37**, **657/32**, **657/33,** **658/4** helyrajzi számon nyilvántartott ingatlanok 1/1 tulajdoni hányadának ingyenes önkormányzati tulajdonba adására vonatkozó **151/2023.(VIII.10.) határozatát változatlan tartalommal hatályában tartja és megerősíti.**

ba) Balatonberény Község Önkormányzat Képviselő-testülete a **151/2023.(VIII.10.) számú határozatát megváltoztatja** és a Nemzeti Földalapról szóló 2010. évi LXXXVII. törvény 21.§ (5) bekezdése alapján a Nemzeti Földügyi Központnál kezdeményezi és kérelmezi a Magyar Állam tulajdonában lévő Balatonberény belterület **02/28** helyrajzi számon nyilvántartott „nádas” megnevezésű, 424 m2 alapterületű, Natura 2000 és Z-kp-1 besorolású, valamint a Balatonberény belterület **02/29** helyrajzi számon nyilvántartott „nádas” megnevezésű, 478 m2 alapterületű, Natura 2000 és Z-kp-1 besorolású ingatlan 1/1 tulajdoni hányadának ingyenes önkormányzati tulajdonba adását.

bb) Az ingatlanokat az Önkormányzat a Magyarország helyi önkormányzatairól szóló 2011. CLXXXXIX. törvény 13.§ (1) bekezdés 1.,2. pontjában meghatározott településfejlesztés, településrendezés, településüzemeltetés feladatainak ellátása érdekében kívánja tulajdonba venni, ennek keretében a rendezési terv végrehajtása érdekében Balaton parti közcélú zöldterület (közpark, sétány) kialakítása és fenntartása céljára kívánja felhasználni.

bc) A Képviselő-testület vállalja a tulajdonba adás érdekében felmerülő valamennyi költség – ideértve a művelési ág szükséges megváltoztatásának költségét is- megtérítését.

bd) Az ingatlanok Natura 2000 védettség alatt állnak, ezért a Képviselő-testület vállalja a védettség okán felmerülő kötelezettségeket is.

be) A Képviselő-testület felhatalmazza a polgármestert, hogy a ba) pontban felsorolt ingatlanok ingyenes önkormányzati tulajdonba adásával kapcsolatos eljárásban a Nemzeti Földügyi Központ felé teljes jogkörben eljárjon, valamennyi szükséges nyilatkozatot megtegyen, és az ingyenes önkormányzati tulajdonba adására vonatkozó megállapodást aláírja.

c) A képviselő-testület a **151/2023.(VIII.10.) számú határozatát módosítva** a Balatonberény belterület **02/16** helyrajzi számon nyilvántartott „kivett strandfürdő” megnevezésű, 2430 m2 alapterületű, Natura 2000 és K-St-2 besorolású ingatlan vonatkozásában határozatlan idejű ingyenes használati megállapodást kíván kötni a Magyar Állammal az Mötv. 13.§ (1) bekezdés 15. pontjában (sport, ifjúsági ügyek) meghatározott közfeladatainak ellátása, így a rendezési tervben szereplő strand kialakítása és fenntartása érdekében. A képviselő-testület felhatalmazza a polgármestert, hogy az ingyenes használati megállapodás megkötése érdekében a Magyar Nemzeti Vagyonkezelő Zrt. felé teljes jogkörben eljárjon és valamennyi szükséges jognyilatkozatot megtegyen.

d) a Képviselő-testület felkéri a polgármestert, hogy a Balatonberény belterület **657/13, 657/15, 657/37, 657/32, 657/33** és **658/4** hrsz-ú ingatlanok vonatkozásában kérjen fel ingatlanforgalmi szakértőt az ingatlanok legalább egy év érvényességi idejű, részletes értékbecslésének (összehasonlító adatokkal) elkészítésére.

Határidő: értelemszerűen

Felelős: Druskoczi Tünde polgármester

**Az MNV Zrt-től ingyenes önkormányzati tulajdonba adni kért 6 db ingatlanra az értékbecslés elkészült, melyet módosított kérelmünkkel az MNV Zrt. részére megküldünk. Az NFK-tól igényelt 2 db ingatlanra nézve írásban megkerestük a vagyonkezelőt, hogy az önkormányzat részére történő ingyenes tulajdonba adáshoz, mint vagyonkezelő járuljon hozzá.**

**Balatonberény Község Önkormányzata Képviselő-testületének 182/2023.(X.26.) határozata a napirend elfogadásáról**

Balatonberény Község Önkormányzat Képviselő-testülete a 2023. október 26-i zárt ülésének napirendjét az alábbiak szerint állapítja meg:

1. Fellebbezés elbírálása

Előadó: Mestyán Valéria címzetes főjegyző

Határidő: 2023. október 26.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 183/2023.(X.26.) határozata a Kipita Apartman Kft. kötelezett fellebbezésének elbírálásáról**

Balatonberény Község Önkormányzat Képviselő-testülete a Kipita Apartman Kft. kötelezett fellebbezését megtárgyalta és a Balatonkeresztúri Közös Önkormányzati Hivatal Címzetes Főjegyzőjének I/11.246-2/2023. számú határozatát helyben hagyja.

Határidő: határozat közlésére 15 nap

Felelős: Mestyán Valéria címzetes főjegyző

**A határozatot kézbesítettük a kötelezett, valamint a pénzügyi csoport részére.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A **Balatoni Szociális Társulás** 2023. november 13-ai ülésén bérmaradvány felhasználásáról döntött és hozzájárult a Balatonkeresztúri Alapszolgáltatási Központ munkatársai részére 3.422.128 Ft + 873.577 Ft munkáltatói járulék SZÉP kártya juttatásként és jutalom jogcímen történő kifizetéséhez.

A Társulás elnöke tájékoztatást adott arról, hogy 2023. évben **kiegészítő támogatásként** a minimálbér és a garantált bérminimum támogatására és működési feladatokra az alábbi összegeket kapta a Társulás:

- Család és gyermekjóléti szolgálat 1.997.650 Ft

- Szociális étkeztetés 893.200 Ft

- Házi segítségnyújtás 3.266.720 Ft

- Időskorúak nappali intézményi ellátása 3.780.000 Ft

Összesen: 9.937.570 Ft, amely összeget ellátotti létszám ill. lakosságszám alapján előirányzat-módosításként osztott fel a társult települések között.

A **Balatonszentgyörgy Környéki Önkormányzatok Társulása** november 16-án ülésezett. A Társulás tanácsa új alelnököt választott Deák Tamás (Vörs polgármestere) személyében Horváth László (Balatonberény polgármestere) korábbi alelnök helyett, valamint elfogadta a Margaréta Óvoda 2022/2023. évi szakmai munkájáról szóló beszámolót és a 2023/2024. nevelési évi munkatervét. A Margaréta Óvoda 2023. évi bérmaradványa lehetőséget ad jutalmazásra, ezt a Tanács elfogadta és a felhasználáshoz hozzájárult.

November 15-én részt vettem a **Balatoni Szövetség Közgyűlésén**. A napirendek között volt a beszámoló a szúnyoggyérítésről, a 2023. évi turisztikai szezon értékelése, valamint tájékoztató az Év Balatoni Háza 2023. építészeti díjpályázat indulásáról és döntés a 2023. évi Balaton-díjak odaítéléséről.

November 28-án a kaposvári Takáts Gyula Könyvtárban köszöntötték a Somogy Vármegyében hosszú idő óta -10, 20, 30, 40 éve - dolgozó könyvtárosokat kitartó munkájukért, köztük Barjákné Martin Juditot, aki 30 éves törzsgárda-könyvtáros.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. november 30.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. november 30.

Felelős: Druskoczi Tünde polgármester

Balatonberény, 2023. november 21.

Druskoczi Tünde sk.

polgármester