# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. november 30-i

NYILVÁNOS ÜLÉSÉRE

**TÁRGY:**

Községi strand- megállapodás a belső szennyvízhálózat használatára vonatkozóan

**ELŐADÓ:**

**Véghelyi Róbert**

**ügyvezető**

**Tisztelt Képviselő-testület!**

Több alkalommal is tárgyaltuk Képviselő-testületi ülésen és további megbeszéléseken, hogy a Községi strand területén futó belső szennyvízhálózat használatát szabályozott keretek közé szükséges vonni és a hálózatra kötött felhasználóktól díjat kellene kérnünk karbantartási hozzájárulás jogcímen. Röviden összefoglalnám a jelenlegi helyzetet ismételten.


A 90-es években az üzletek előtt nem került kiépítésre közterületen szennyvíz gerincvezeték.


**Községi strand előtt futó DRV-s szennyvíz rendszer:**





Mint a képen látható a strandtól keletre egészen az Ibolya utcáig semmilyen szennyvíz rákötés nincsen a gerinchálózatra. A gyakorlatban ez azt jelenti, hogy a focipályánál lévő öltözőtől indulva a Csiripelő büfén át végig nyugati irányba minden egyes üzleti egység a Községi strand saját szennyvízhálózatát használja, a rendszer végén pedig egy gravitációs elven működő zsírfogó aknán keresztül jut be a DRV-s rendszerbe minden egyes felhasználónak a szennyvíze. Arról, hogy ez miért lett így kialakítva semmilyen feljegyzés, megállapodás, szabályozás nincsen.

**Strandi szennyvíz hálózat nyomvonala:**









A 4 db térképrészleten látható, hogy mi a nyomvonala a strand területén lévőszennyvíz rendszernek. Lényegében ráépület az összes strand előtti ingatlan hátsó terasza. Mindegyik ingatlanhoz tartozik egy-egy tisztító akna. A gázvezeték szintén a strandon keresztül fut végig körül-belül a térköves sétány északi oldalán.

A felhasználók és DRV rendszere közé közbeiktatódott az önkormányzat rendszere. Az éttermekből, üzletekből érkező mindenféle zsíros, mocskos szennyeződés az önkormányzat rendszerén keresztül távozik és keveredik a strandi szennyvízzel. Amennyiben dugulás van, mindenki ledugul és kész a káosz, amit természetesen az önkormányzatnak/Kft.-nek kell megoldania saját költségén a lehető leghamarabb, hogy a működést negatívan ne befolyásolja a probléma. Több alkalommal is beszéltem már DRV-vel a strandi szennyvíz helyzetről és azt a tájékoztatást kaptam, hogy ez egy belső, az önkormányzat tulajdonában lévő hálózat, amely nem tartozik a DRV kezelésébe. Az utóbbi években egyre gyakoribbak a dugulások és éves szinten az utóbbi 2-3 évben kb. 100.000-300.000,-Ft közötti összeget költöttünk a hálózat karbantartására. Kérdéses az is, hogy a büféknél a zsírfogók milyen állapotban vannak, mennyire vannak rendszeresen tisztítva.

Készítettünk egy megállapodás tervezet, ami alapján hozzájárulás jogcímen a hálózatot használóktól évente egy csekélyebb összeget kérnénk, amellyel támogatnák a közös teherviselést a karbantartások és a dugulások esetén. Minden jelenlegi ingatlan tulajdonossal külön megállapodást lenne szükséges kötni, aki csatlakozik a hálózatra *(aki teljes épületet bérel azzal nem)* Az összeg az idei évben tartott vállalkozói fórumon egyeztetésre került az ott megjelent ingatlan tulajdonosokkal *(nem mindenki volt jelen, továbbá ingatlan értékesítés is történt az idő során)*.

# Határozati javaslat:

*Balatonberény Község Önkormányzatának Képviselő-testülete a Balatonberényi Nonprofit Kft. ügyvezetőjének a Balatonberényi Községi strandon található szennyvíz gerincvezeték használatára vonatkozó megállapodás tervezetét megismerte, megtárgyalta és felkéri a polgármester annak aláírására az előterjesztés szerinti tartalommal.*

*Határidő: ügyvezető értesítésére 5 nap*

*Felelős: Druskoczi Tünde polgármester*

# Balatonberény, 2023.11.21.

# Véghelyi Róbert sk.

ügyvezető

**MEGÁLLAPODÁS TERVEZET**

amely létrejött egyrészről

Bérbeadó neve: **Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság**

Cégjegyzékszám: 1**4-09-312029**

Adószám: **23594465-2-14**

Statisztikai jelzőszám: **23594465-9103-572-14.**

Székhely: **8649 Balatonberény, Kossuth tér 1.**

Képviseli: **Véghelyi Róbert ügyvezető,** mint **Üzemeltető**

másrészről

Név:

Székhely/Lakcím:

Adószám/Szül. hely, idő:

Anyja neve:

Képviseletében: – mint **a DRV Zrt.-vel szerződött Vevő és/ vagy Felhasználó** együttesen (Felek)

valamint

Tulajdonos: **Balatonberény Község Önkormányzata**

Székhely: **8649 Balatonberény, Kossuth tér 1.**

Adószám: **15731443-2-14**

Képviseli: **Druskoczi Tünde polgármester**, **hozzájáruló ingatlan tulajdonos**

**között a mai napon az alábbi feltételekkel.**

**ELŐZMÉNYEK**

Az érintett ingatlan, Balatonberény belterületén az ingatlan-nyilvántartásban 1238/11 hrsz. alatt felvett, természetben a 8649 Balatonberény Balaton u. 6. szám alatti községi strand, és Balatonberény Község Önkormányzata kizárólagos tulajdonát képezi. Az ingatlan fenntartója és üzemeltetője a 2013. június 4-én megkötött feladatátadási szerződés alapján a Balatonberényi Nonprofit Kft.

Az ingatlan területén lévő szennyvízhálózati gerincvezeték a DRV Zrt. fenntartásán és kezelésén kívüli belső, Balatonberény Község Önkormányzata kizárólagos tulajdonát képező gerincvezeték, amelynek karbantartását, tisztítását, ellenőrzését, felügyeletét a Balatonberényi Nonprofit Kft. végzi saját költségén. A gerincvezeték karbantartását a DRV Zrt. nem végzi el mivel ez az önkormányzat „belső strandi“rendszere. A DRV Zrt. a 1238/11 hrsz. utáni szakaszon felelős a szennyvízhálózat működtetéséért.

Jelen szennyvízhálózati gerincvezetékre csatlakoznak az alábbiakban felsorolt hrsz.-ú ingatlanok, amelyek önálló vízóra főmérővel rendelkeznek és függetlenek Balatonberény Község Önkormányzatától:

* 1238/10 hrsz. Kánya Attila
* 681/12 hrsz. Borovics György és Cseszkó Norbert József- egyéni vállalkozó
* 681/11 hrsz. Bastian Purtak- Balaton Üvegtigris Kft.
* 682/12 hrsz. Győrfi Márta- Győrfi Márta Betéti társaság
* 681/13 hrsz. Bastian Purtak- Balaton Üvegtigris Kft.
* 681/4 hrsz. Bastian Purtak- Balaton Üvegtigris Kft.
* 681/6 hrsz. Dr. Párczen Zsolt Menyhért
* 681/7 Verb Ferenc
* 681/8 Petke Lóránt
* 681/9 Machán Dezső
* 681/10 FRIENDS CLUB HUNGARY SZOLGÁLTATÓ KFT.
* 1238/4 Takács Szilveszter

A gerincvezetékhez történő csatlakozás az 1990-es években Balatonberény Község Önkormányzata engedélyével történt, azonban erről semmilyen írásos feljegyzés, megállapodás nem áll rendelkezésre sem Balatonberény Község Önkormányzatánál, sem pedig a Felhasználóknál.

**MEGÁLLAPODÁS TÁRGYA**

**1.** Jelen megállapodás aláírásával a Felhasználó a 8649 Balatonberény Balaton u. 6. sz. alatti Balatonberényi Községi strandon található Balatonberény Község Önkormányzata kizárólagos tulajdonát képező szennyvíz gerincvezeték használatáért karbantartási hozzájárulási díjat köteles fizetni a Balatonberényi Nonprofit Kft. részére. A díjfizetés ellenértékeként a szennyvíz gerincvezeték karbantartásáról-, üzemeltetéséről a Balatonberényi Nonprofit Kft. köteles gondoskodni, mint a Községi strand üzemeltetője.

**2.** A Balatonberényi Nonprofit Kft. a szennyvíz gerincvezeték karbantartás hozzájárulási díjat 10.000,-Ft+ÁFA/év összegben állítja meg ingatlanonként. **A karbantartási díj összege évente a KSH által meghatározott inflációs ráta százalékos mértékével emelkedik (inflációkövető).** A Felhasználó a hozzájárulási díjat az Üzemeltető által kibocsátott számla ellenében **évente április 30-ig** köteles egy összegben a Kft. OTP Bank Zrt. Fonyód 11743095-20017723 számlaszámú számlájára befizetni. A befizetés történhet készpénzben, csekken, vagy átutalással. A karbantartási hozzájárulási díj összegét a Felhasználó tudomásul veszi és elfogadja**.**

**A Balatonberényi Nonprofit Kft. jogosult a hozzájárulási díj összegét 3 év után felülvizsgálni és a szerző felekkel újra tárgyalni.**

**3.**  A szerződő felek jelen megállapodást **2024.01.01. napjától kezdődően határozatlan időtartamra kötik.** Jelen szerződésben érintett ingatlanok eladása esetén, az új tulajdonosra e szerződésben rögzített jog -, és kötelezettségek automatikusan érvényesek, amelyet a felek külön megállapodásban is kötelesek megerősíteni.

**4.** A Felhasználó kijelenti és szavatol azért, hogy a saját ingatlanán, saját tulajdonában lévő víz és szennyvízhálózati rendszere megfelel működéséhez szükséges kötelező jogszabályi, hatósági és egyéb mindennemű szakhatósági előírásoknak megfelel, és a használat során az előírásokat maradéktalanul be is tartja. A Felhasználó hozzájárul, hogy az Üzemeltető szúrópróbaszerűen ellenőrizheti a Felhasználó saját ingatlanán, saját tulajdonában lévő víz és szennyvízhálózati rendszert, melyről a Felek jegyzőkönyvet vesznek fel.

**5.** Amennyiben az Üzemeltető tudomására jut, hogy a Felhasználó nem a hatósági előírásoknak megfelelően használja a strandi szennyvízhálózati rendszert vagy nem tartja be a kötelező hatósági előírásokat, írásbeli felszólítást köteles intézni a Felhasználó felé. **Amennyiben a Felhasználó az írásbeli figyelmeztetés ellenére, az abban biztosított határidőn belül sem szünteti meg a feltárt szabálytalanságot abban az esetben az Üzemeltető a Felhasználó strandi szennyvíz gerincvezeték használatát azonnal hatállyal megszüntetheti.**

**6.** Az Üzemeltető hivatalos képviselője jogosult a Felhasználóktól beszedett szennyvíz gerincvezeték karbantartási hozzájárulási díj összegének felhasználásáról önállóan dönteni, amelyet az Üzemeltető a tevékenységi körébe tartozó valamennyi tevékenység esetén felhasználhat.

Az Üzemeletető a beszedett összeg felhasználásáról elszámolási kötelezettséggel nem tartozik a Felhasználók felé.

**7.** A jelen Megállapodásban nem vagy nem teljes körűen szabályozott kérdésekben a hatályos magyar és európai uniós jogszabályok, különösen a Polgári Törvénykönyvről szóló 2013. évi V. törvény, a szerzői jogról szóló 1999. évi LXXVI. törvény, az információs önrendelkezési jogról és az információszabadságról szóló 2011. évi CXII. törvény, valamint az Európai Parlament és a Tanács (EU) 2016/679 (2016. április 27.) számú általános adatvédelmi rendelete az irányadóak. Az esetlegesen felmerülő jogvita eldöntésére a Marcali Járásbíróság az illetékes.

Jelen megállapodás 7. pontból áll és 4 eredeti példányban készült.

A megállapodást a szerződő felek, mint akaratukkal mindenben megegyezőt a mai napon képviselőjük általi saját kezű aláírásukkal erősítik meg.

Balatonberény, 2023.12.01

..................................................... ..........................................................

Véghelyi Róbert ...........................

*Balatonberényi Nonprofit Kft. ügyvezető Felhasználó*

*ingatlan üzemeltetőjének a képviselője*

..........................................................

Druskóczi Tünde polgármester

*ingatlan tulajdonosának képviselője*