

**BALATONBERÉNY KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2023. november 30-i**

**NYILVÁNOS ÜLÉSÉRE**

**TÁRGY:**

**Balatonberény Szabályozási tevének felülvizsgálata a törvényi kötelezettség alapján, döntés a szabályozási vonalak megtartásáról**

**Előadó:**

**Druskoczi Tünde**

**polgármester**

**ELŐTERJESZTÉS**

**Döntés a szabályozási terven szereplő szabályozási vonalak megtartásáról a helyi építési szabályzatban 2021. július 1-jét megelőzően elrendeltszabályozási vonalként megjelenő szabályozási elemek megtartásáról**

**Tisztelt Képviselő-testület!**

Balatonberény Község Önkormányzatának Képviselő-testülete az 1/2019. (I.9.) önkormányzati rendeletével fogadta el a helyi építési szabályzatát, valamint a mellékletét képező belterület és külterület szabályozási terveket (a továbbiakban: HÉSZ).

A településtervezéssel összefüggő egyes törvények módosításáról szóló 2021. évi XXXIX. törvény módosította többek között az épített környezet alakításáról és védelméről szóló 1997. évi LXVIII. törvényt (a továbbiakban: Étv). A módosítás 2021. július 1-től lépett életbe lépett, amely az alábbiakat tartalmazza:

Étv. 27. § (2) bekezdés

*„(2) Az (1) bekezdés szerinti kiszolgáló út megvalósítását biztosító – szabályozási vonalként megjelenő – szabályozási elem a szabályozási elem megvalósulásáig, de legfeljebb hét évig érvényes. A települési önkormányzatnak legalább hétévente felül kell vizsgálnia a szabályozási elemet, és annak újabb legfeljebb hét évvel történő meghosszabbítására csak a közérdekű elrendelési indok fennállása esetében van lehetőség. Amennyiben a közérdekűség már nem áll fenn, a települési önkormányzatnak gondoskodnia kell a szabályozási vonalnak a helyi építési szabályzatból, valamint az azzal összefüggő korlátozás vagy tilalom ingatlan-nyilvántartásból való törléséről, valamint a szabályozási elemhez kapcsolódó építési jogok és követelmények módosításáról. Így szükséges eljárni abban az esetben is, ha az útszélesítéshez szükséges területsáv külön helyrajzi számú ingatlanként már megjelent, azonban a kártalanításra még nem került sor és a közérdekűség már nem áll fenn.”*

Étv. 60. § (15) bekezdése:

*„(15) E törvénynek a településtervezéssel összefüggő egyes törvények módosításáról szóló 2021. évi XXXIX. törvénnyel megállapított 27. § (2) bekezdését a 2021. július 1-jét megelőzően elrendelt szabályozási vonalnál is alkalmazni kell azzal, hogy a szabályozási vonal felülvizsgálatát az első 7 éves felülvizsgálati kötelezettséget megelőzően 2024. január 1-ig el kell végezni.*

Az Étv. 60. § (15) bekezdése értelmében az Étv. 27. § (2) bekezdését a 2021. július 1-jét megelőzően elrendelt szabályozási vonalnál is alkalmazni kell azzal, hogy **a szabályozási vonal felülvizsgálatát** az első 7 éves felülvizsgálati kötelezettséget megelőzően **2024. január 1-ig** el kell végezni.

A HÉSZ-ben szereplő szabályozási vonalak a településtervezővel és a települési főépítésszel áttekintésre kerültek és megállapítottuk, hogy a HÉSZ-ben szereplő valamennyi szabályozási vonal tekintetében továbbra is fennáll a közérdekű elrendelési indok.

Javaslom a Tisztelt Képviselő-testületnek, hogy a szabályozási vonalakról – a törvényi kötelezettségnek eleget téve – a jelen előterjesztés alapján, az alábbi határozati javaslat szerinti döntést hozza meg.

**HATÁROZATI JAVASLAT:**

Balatonberény Község Önkormányzatának Képviselő-testülete az előterjesztést megtárgyalta és megállapítja, hogy a Balatonberény Község Önkormányzata Képviselő-testületének 1/2019. (I.9.) önkormányzati rendeletével elfogadott Helyi Építési Szabályzatának mellékletét képező belterület és külterület szabályozási tervekben szereplő valamennyi szabályozási vonal tekintetében továbbra is fennáll a közérdekű elrendelési indok, ezért a szabályozási vonalakat változatlan formában megtartja, azokon nem változtat.

Határidő: értelemszerűen

Felelős: Druskoczi Tünde polgármester

Balatonberény, 2023. november 13.

Druskóczi Tünde sk.

polgármester