ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2023. november 30-i nyilvános

ülésére

Tárgy:

Balatonberényi Községi Sportegyesület további támogatás iránti kérelme

Előadó:

Druskoczi Tünde

polgármester

**Tisztelt Képviselő-testület!**

A Balatonberényi Községi Sportegyesület kérelemmel fordult önkormányzatunkhoz, hogy 2023. évben további működési támogatásban részesítsük az egyesületet az alábbi felhasználási célra, mindösszesen 700.000 Ft összegben:

PEUGEOT gépkocsi fenntartása:

Utasbiztosítás 30 000 Ft

Tankolás 120 000 Ft

**Összesen 150 000 Ft**

EGYÉB KÖLTSÉGEK

Útiköltség 210 000 Ft

Áram 40 000 Ft

Gáz 100 000 Ft

Internet 20 000 Ft

Víz 30 000 Ft

MLSZ 100 000 Ft

Tisztítószerek 50 000 Ft

**Összesen 550 000 Ft**

A kérelem indoka szerint 2023. évben az egyesület részére megítélt önkormányzati támogatás összege, a korábbi évekhez képest -a gazdasági körülményekre tekintettel- a felére csökkent, viszont ígéretet kaptak annak későbbi újra tárgyalására.

Az egyesület részéről ebben az évben nem tervezett költségként merült fel a Ferencvárosi Öregfiúk megvendégelése, amely marketing szempontból is fontos volt, viszont csaknem 500.000 Ft kiadást jelentett. A 2024. évi támogatás csak március hónapban várható, viszont a Peugeot gépkocsi fenntartása, valamint a közüzemi és egyéb költségek addig is teljesítést igényelnek.

A Balatonberényi községi Sportegyesület 2023. évben 6.000.000 Ft támogatásra nyújtott be pályázatot, amely tartalmazta az egyesület tulajdonában lévő gépjármű fenntartási költségeit is.

Balatonberény Község Önkormányzat Képviselő-testülete a 34/2023.(II.23.) számú határozatával az egyesületet működési költségeire 3.000.000 Ft, a tulajdonát képező gépkocsi fenntartására, üzemeltetésére további 500.000 Ft támogatásban részesítette.

Fenti határozat b) pontja szerint a képviselő-testület a fennmaradó pályázati igényekről külön írásos kérelem benyújtása esetén a 2023. II. félévi bevételek teljesülése függvényében dönt.

Előterjesztésemhez mellékelem az egyesület kérelmét azzal, hogy kérem a T. Képviselő-testületet, hogy szíveskedjen a kérelemben foglaltakat megvitatni és arról döntést hozni.

Határozati javaslat:

**Balatonberény Község Önkormányzat Képviselő-testületének…/2023.(XI.30.) határozata a Balatonberényi Községi Sportegyesület támogatási kérelméről**

Balatonberény Község Önkormányzat Képviselő-testülete a Balatonberényi Községi Sportegyesület kérelmét megismerte, megtárgyalta és az egyesület részére 2023. évben, költségvetési forrás hiányában, további működési támogatást nem kíván nyújtani.

Határidő: egyesület értesítésére 3 nap

Felelős: Druskoczi Tünde polgármester

**vagy/**

1. Balatonberény Község Önkormányzat Képviselő-testülete a Balatonberényi Községi Sportegyesület kérelmét megismerte, megtárgyalta és az egyesület részére 2023. évben további …..Ft támogatást nyújt……. felhasználási céllal és elszámolási kötelezettséggel a 2023. évi költségvetésének a Béke park, kerékpáros pumpapálya költséghelye terhére.
2. A képviselő-testület felhatalmazza a polgármestert a támogatási szerződés megkötésére és aláírására.

Határidő: támogatási szerződés megkötésére 10 nap

Felelős: Druskoczi Tünde polgármester

Balatonberény, 2023. november 15.

Druskoczi Tünde sk.

polgármester