**Pályázati kiírás**

**Önkormányzati ingatlanok értékesítésére**

Balatonberény Község Önkormányzata Képviselő-testületének az önkormányzati vagyongazdálkodásról szóló önkormányzati rendelete 12. § (4) bekezdése alapján az alábbi pályázati felhívást teszi közzé:

1. **A pályázatot kiíró szerv megnevezése, székhelye:**

Balatonberény Község Önkormányzat

Címe: 8649 Balatonberény, Kossuth tér 1.

Képviselője: Druskoczi Tünde polgármester

Tel.: +36 85/377-482

Email: bbereny@balatonbereny.hu

1. **A pályázat célja:**

Önkormányzati tulajdonú zártkerti ingatlanok értékesítése

1. **A pályázat jellege:**

A pályázat nyilvános, egy fordulós.

1. **Pályáztatásra kerülő ingatlanok adatai:**

|  |  |  |  |  |
| --- | --- | --- | --- | --- |
| **helyrajzi szám** | **művelési ág** | **terület (m2)** | **jellege** | **az ingatlan ára** |
| Balatonberény zártkert 2168 | szántó | 2781 | - Övezeti besorolása: Mk-1 kertes mg. terület  - Megközelítése több irányból füves, szórtköves dűlőúton,  - Közművesítetlen, felette lévő utcában villanyvezeték | 4.728.000,- Ft |
| Balatonberény zártkert 2489 | szántó | 6521 | - Övezeti besorolása: Mk-1 kertes mg. terület  - Megközelítése: a terület közvetlen dűlőútról nem közelíthető meg  - Közművesítetlen | 6.847.000,- Ft |
| Balatonberény zártkert 2549 | rét és út | 1251 | - Övezeti besorolása: Mk-1 kertes mg. terület  - Megközelítése földes, füves dűlőúton,  - Közművesítetlen | 1.376.000,- Ft |
| Balatonberény zártkert 2590 | kert | 349 | - Övezeti besorolása: Mk-1 kertes mg. terület  - Megközelítése közvetlen dűlőútról  - Közművesítetlen | 488.600,- Ft |

1. **Pályázati feltételek:**

Pályázatot nyújthat be természetes személy és az Nvtv. 3. § (1) bekezdés 1. pontja szerinti átlátható szervezet.

1. **Az ajánlatok benyújtásának helye és módja:**

Az ajánlatokat személyesen vagy postai úton zárt borítékban kell benyújtani Balatonberény Község Önkormányzat Polgármesteréhez címzetten a 8649 Balatonberény, Kossuth tér 1. szám alatti címre. A borítékon az alábbi szövegrészt kérjük feltüntetni:

**„Pályázati ajánlat a Balatonberény…hrsz-ú ingatlan megvételére”**

1. **Az ajánlatok benyújtásának határideje:**
2. november 24. napjának 16:00 órája (a postai úton feladott pályázatoknak ezen időpontig kell beérkezniük).
3. **A pályázatok elbírálása:**

A pályázatok nyilvános bontására 2023. november 28. napján 9.00 órakor kerül sor Balatonberény Község Önkormányzat (8649 Balatonberény, Kossuth tér 1. ) 1. számú irodájában. A pályázatok elbírálására a felbontást követő 15 napon belül Balatonberény Község Önkormányzat Képviselő-testülete jogosult.

A pályázat nyertese az az ajánlattevő lesz, aki a pályázati feltételeknek megfelel és összességében a legelőnyösebb ajánlatot teszi. A pályázat nyertesével az adásvételi szerződést legkésőbb az elbírálást követő 30 napon belül köti meg az Önkormányzat. A kiíró csak a pályázat nyertesével, vagy annak visszalépése esetén a második legelőnyösebb ajánlatot tevő személlyel köt szerződést.A tulajdonjog változás ingatlan-nyilvántartásban történő átvezetésével, valamint a tulajdonjog átruházással kapcsolatosan felmerülő valamennyi költség a vevőt terheli.

1. **Az ajánlat minimális tartalmi elemei, csatolandó mellékletek:**

- a pályázó szerződéskötéshez szükséges azonosító adatai, email címe, valamint nyilatkozata arra vonatkozóan, hogy elfogadja a pályázati feltételeket, és hozzájárul személyes adatainak kezeléséhez a pályázat elbírálásához szükséges mértékben,

- a pályázónak egyértelműen nyilatkoznia kell az ingatlanért felkínált vételár nagyságáról, a vételár megfizetésének módjáról, feltételeiről,

- a pályázó nyilatkozatát arra vonatkozóan, hogy átlátható szervezetnek minősül.

1. **Az ajánlati kötöttség időtartama:**

Az ajánlati kötöttség időtartama a pályázat benyújtásának határidejét követő 60 nap.

1. **Egyéb információ:**

Az ingatlanok igény esetén, előzetes egyeztetés nélkül a helyszínen bármikor megtekinthetőek. Az ingatlanokról bővebb felvilágosítás a +36 85/377-482/3 melléken Fehér László műszaki ügyintézőtől kérhető.

A pályázati kiírás az Önkormányzat honlapján (www.balatonbereny.hu), továbbá a Somogyi Hírlapban kerül meghirdetésre.

A pályázaton résztvevőket levélben, vagy e-mailben értesíti a kiíró a pályázat eredményéről.

A pályázat kiírója fenntartja magának a jogot, hogy a pályázatot indokolás nélkül visszavonja, érvénytelennek vagy eredménytelennek nyilvánítsa, vagy új pályázatot írjon ki.