# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. november 30-i

NYILVÁNOS ÜLÉSÉRE

**TÁRGY:**

**Községi strand főépületében található 24 m2 alapterületű üzlethelyiség bérleti szerződésének meghosszabbítása**

**ELŐADÓ:**

**Véghelyi Róbert**

**ügyvezető**

**Tisztelt Képviselő-testület!**

A Berény Tour Kft. képviseletében Schveiger László 2023. november 21-én készült levelében kérelmezte, hogy az általuk a Községi strand főépületében kialakított 24 m2-es üzlethelyiséget tovább szeretné bérelni + 3 évvel.

A Berény Tour Kft. 2002. decembere óta folyatosan bérli a kérelem tárgyát képező üzlethelyiséget. Egy balatonberényi turisztikai vállalkozásról van szó, aki hosszú idő óta megbízható bérlő, folyamatosan, határidőn belül fizeti a bérleti a díjat. 2023-ban az ingatlan bérleti díja nettó 228.645,-Ft+ÁFA volt. A bérleti díjak évente infláció követőek voltak.

A bérlő a 2024-es évre nettó 230.000,-Ft+ÁFA összeget ajánl fel bérleti díjként. Amennyiben az idei évi átlagos inflációját nézzük, ennek mértéke várhatóan 17,8% körül fog alakulni, ha nem járna le a szerződés a 2024. évi bérleti díja az ingatlannak várhatóan nettó 270.000,-Ft+ÁFA összeg körül alakulna.

A bérlő által megajánlott bérleti díjat úgy lehetne felfogni, hogy 0% körüli inflációval számol, nem szeretne többet fizetni, mint az idei évben, viszont a pénz kevesebbet ér.

**Határozati javaslat:**

*Balatonberény Község Önkormányzatának Képviselő-testülete a Berény Tour Kft. képviselőjének, Schveiger Lászlónak a balatonberényi Községi strand főépületében kialakított 24 m2-es idegenforgalmi iroda használatára vonatkozó bérleti szerződés hosszabbítása iránti kérelmét megismerte és megtárgyalta. Mint az ingatlan tulajdonosa és bérlőkijelölője támogatja az érvényben lévő bérleti szerződés további 3 évvel történő meghosszabbítását. Az ingatlan bérleti díját a 2024-es évre nettó 263.000,-Ft+ÁFA összegben határozza meg, míg a további években a bérleti díj inflációkövető.*

Határidő: ügyvezető értesítése 5 nap

Felelő: Druskoczi Tünde polgármester

Balatonberény, 2023.11.21.

Véghelyi Róbert sk.

ügyvezető